Շշուկները (հեռուստասերիալ)

«Շշուկներն» ամերիկյան գիտաֆանտաստիկ դրամա ժանրի հեռուստասերիալ է, որը ստեղծվել և արտադրվել է Սու Հյուի և պրոդյուսերներ Սթիվեն Սփիլբերգի, Ջասթին Ֆավլիի, Դերիլ Ֆրենքի և Դոն Օլմսթեդի կողմից՝ ABC հեռուստաընկերության կողմից։ Այն հիմնված է Ռեյ Բրեդբերիի կարճ պատմվածքի՝ «Զրոյական ժամ»-ի վրա, որը զետեղված է գրողի «Նկարազարդված մարդը» գրքում։ Առաջին սերիայի նկարահանումների սկսեցին 2014 թվականի մայիսի 8-ին, որի պրեմիերան տեղի ունեցավ ABC հեռուստաալիքի եթերում՝ 2015-ի հունիսի 1-ին, իսկ ամբողջ առաջին եթերաշրջանը հեռարջակվեց մինչև օգոստոսի 31։


== Նախադրյալ ==
Հեռուստասերիալը պատմում է երեխաների մասին, ովքեր շփվում են միևնույն անտեսանելի և երևակայական ընկերոջ հետ, որի անունը Դրիլ է։ Նրանք գաղտնի կերպով խաղում են իրենց «խաղերը», որոնց դիմաց երեխաները ստանում են այն, ինչ իրենց խոստացել է Դրիլը։ Քլեր Բենիգանը, ով երեխաների բաժնի ոստիկանության գործակալ է, բացահայտում է ոչ միայն կապը տարբեր երեխաների միջև՝ ներառյալ իր որդուն, այլ նաև իր անհետ կորած ամուսնու։


== Դերասանական կազմ ==


=== Գլխավոր ===
Լիլի Ռեյբ - Քլեր Բենիգան։ Ոստիկանության գործակալ, երեխաների հատուկ մասնագետ, ով բացահայտում է երեխաների միւջ տարօրինակ կապը երևակայական ընկերոջ՝ Դրիլի հետ, որն իրականում այլմոլորակային է։ Նա Շոնի ամուսինն է, Հենրիի մայրը և Ուեսի նախկին սիրեկանը։
Բերրի Սլոան - Ուես Լոուրենս։ ԱՄՆ գ պաշտպանության նախարարության բարձր վարկանիշով գործակալ, ով մոտ կապեր ունի նախագահի հետ։ Ուեսը Լենայի ամուսինն է, Մինքսի հայրը և Քլերի նախկին սիրեկանը։
Մայլո Վենտիմիգլիա - Կապիտան Շոն Բենիգան։ ԱՄՆ-ի օդային ուժերի օդաչու, ով անհետ կորած էր համարվում օդանավի ընկնելուց հետո։ Նա լինելով Դրիլի ազդեցության տակ, վերադառնում է իր քաղաք։ Նա Քլերի ամուսինն է և Հենրիի հայրը։
Քրիստեն Քոնոլի - Լենա Լոուրենս։ Ուեսի կինը և Մինքսի մայրը, ով դառնում է խոցելի, երբ բացահայտում է, որն Դրիլլն իր դստերն իր դեմ է տրամադրում։
Դերեք Ուեբստեր - Ջեսափ Ռոլինս։ Ոստիկանության գործակալ և Քլերի նոր գործընկերը։
Կատալինա Դենիս - Բժ. Մարիա Բենդավիդես։
Քայլ Հարիսոն - Հենրի Բենիգան։ Քլերի Շոնի որդին, ով խաղեր էր խաղում Դրիլի հետ, որը նրան ետ վերադարձրեց խոսելու ունակությունն ու հորը։
Քայլի Ռոջերս - Միլիասենթ «Մինքս» Լոուրենս։ Ուեսի և Լենայի դուստրը, ով դառնում է Դրիլի հերթական խաղընկերներից մեկը։


=== Երկրորդական ===
Դեվիդ Էնդրյուս - Հելեյ Ֆրոմմեր
Դի Ուալաս - Ոիլլի Սթարլինգ
Ալան Ռաք - Ալեքս Մայերս
Ջեմիսոն Ջոնս - Հարիսոն Ուեյլ
Օթմ Ռիսեր - Ամանդա Ուեյլ
Էբբի Ռոյդեր Ֆորթսոն - Հարփեր Ուեյլ
Էլիսոն Արայա - Քոլի
Քեթրին Լուգ Հագքիստ - Ռենե
Էրիեն Բուի - Լուկաս
Միվ Դադլի - Ջեյն
Թերել Ռենսոն կրտսեր - Իթան
Գվինեթ Ուոլշ - Բժ․ Քեթրին Թալլի
Օլիվիա Դյուհարսթ - Քելի
Մարտին Քամինս - Նախագահ Չիփ Ուինտերս
Քիրսթեն Ռոբեկ - Բեթ Ուինտերս
Քեյդեն Մագնուսոն - Կասանդրա Ուինտերս
Ջեյ Պոլսոն - Թոմաս Հարկուրտ
Ջոն Բիլինգսլեյ - Ռոն Հարկուրտ
Լոգան Ուիլիամս - Էլիոտ Հարկուրտ
Դերիեն Պռովոստ - Նիկոլաս Բրյուսթեր
Թոմ Բաթլեր - Դենիել Գոթս


== Արտադրություն ==
ABC-ն Սթիվեն Սփիլբերգից և իր Amblin Television ընկերությունից գնեց առաջին սերիայի սցենարը, որը գրվել էր Սու Հյուի հետ, 2013 թվականի նոյեմբերի 5-ին։ 2014 թ. հունվարի 23-ին հեռուստաալիքը թույլատրեց սկսել առաջին սերիայի նկարահանումները, իսկ Մարկ Ռոմանեկը զբաղեցրեց ծրագրի ռեժիսորի դերը։
Հիմնական դերերի լսումները սկսեցին 2014 թվականի փետրվարին։ Դերեք Ուեբսթերը դարձավ առաջին դերասանը, որը հաստատվեց առաջին սերայի համար, փետրվարի 18-ին։ Երկու օր անց Մայլո Վենտիմիլյան և Բերրի Սլոանը ստացան տղամարդկանց երկու գլխավոր դերերը։ Փետրվարի 24-ին հայտարարվեց, որ Լիլի Ռեյբը կխաղա սերիալի գլխավոր հերոսուհու դերը։
2014 թվականի մայիսի 8-ին ABC-ն պատվիրեց նկարահանելու հեռուստասերիալի առաջին եթերաշրջանը, որը պետք է ցուցադրվեր 2014-15 ընկած ժամանակահատվածում։ Առաջին սերիան նկարահանվեց Լոս Անջելեսում, սակայն սերիալի պատվերից հետո ABC Studios-ը ստիպված եղավ արտադրությունը տեղափոխել Վանկուվեր, ինչից դժգոհեցին դերասանների մեծ մասը։


== Սերիաների ցանկ ==


== Ծանոթագրություններ ==


== Արտաքին հղումներ ==
http://abc.go.com/shows/the-whispers Շշուկները (հեռուստասերիալ). պաշտոնական կայք